ગૂગલ ઇન્ડિયાએ વિતેલા પાંચ નાણાંકીય વર્ષ દરમિયાન ભારતમાં કમાયેલી રકમમાંથી બે અબજ ડોલરથી પણ વધારે રકમ સિંગાપુર અને આયર્લેન્ડમાં સ્થિત પોતાની સહાયક કંપનીને મોકલી આપી હોવાનો ખુલાસો થયો છે. ગૂગલ ઇન્ડિયાના નાણાંકીય દસ્તાવેજો પરથી આ ખુલાસો કરવામાં આવ્યો હતો કે કંપનીએ આ જંગી રકમને એડવર્ટાઇઝિંગ સ્પેસ ખરીદવા માટે ખર્ચ તરીકે દર્શાવ્યો છે. જેના કારણે ભારતમાં ગૂગલે ટેક્સની મોટી રકમ ચુકવવી પડી શકે છે. નોંધનીય છે કે સહાયક કંપનીને રકમ મોકલવા બાબતે ગૂગલ અને ભારત ટેક્સ ઓથોરિટી પહેલેથી અદાલતમાં આમને -સામને છે.